b'\n_START_ARTICLE_\nNapad za zavrnitev storitve\n_START_PARAGRAPH_\nDoS (angle\xc5\xa1ko Denial Of Service) ali zavrnitev storitve je proces, ki so ga razvili hekerji okoli leta 2000, svoj razcvet pa je do\xc5\xbeivel leta 2002, ko so hekerji onesposobili stre\xc5\xbenike kot so Amazon.com in Download.com za nekaj ur. DoS se izvaja tako, da heker po\xc5\xa1lje tar\xc4\x8di veliko koli\xc4\x8dino podatkov dolo\xc4\x8denega protokola (v\xc4\x8dasih samo na dolo\xc4\x8dena vrata). Heker uporablja po navadi protokole UDP, TCP, ICMP, SYN ipd. UDP in TCP sta protokola, ki potekata preko vsakih vrat v na\xc5\xa1em ra\xc4\x8dunalniku, ICMP protokol je za odmev, po\xc5\xa1iljanje samo SYN del TCP paketkov pa zelo primeren za Server DoS. Torej zavrnitev storitve poteka takrat, kadar 1 ra\xc4\x8dunalnik po\xc5\xa1lje dolo\xc4\x8deno kapaciteto podatkov, dolo\xc4\x8denega protokola v vrata ali na celotno povezavo dolo\xc4\x8denega ra\xc4\x8dunalnika. Po navadi so prvi znaki DoS napada upo\xc4\x8dasnjena mi\xc5\xa1ka in po\xc4\x8dasnej\xc5\xa1e delovanje interneta, rezultati pa so odklop (disconnect) in v\xc4\x8dasih tudi samodejen ponoven zagon ra\xc4\x8dunalnika. _NEWLINE_Podoben napad je tudi DDoS (Distributed Denial of Service) ali porazdeljena zavrnitev storitve. Pri tem napadu se zelo podobno dogaja kot pri DoSu, samo da je pri DDoSu razli\xc4\x8dno naslednje. Heker ima podra\xc4\x8dunalnike imenovane \xc2\xbbDoS boxe\xc2\xab\xc2\xa0ali \xc2\xbbzombije\xc2\xab, ki sledijo hekerskim ukazom. Po navadi si je heker te ra\xc4\x8dunalnike pridobil z vdorom ali pa ima legalen dostop do njih. Heker sporo\xc4\x8di svojim DoS ra\xc4\x8dunalnikom z dolo\xc4\x8denimi ukazi, ali pa kar s programom ( TFN - Tribe flood Network ) naj napadejo z dolo\xc4\x8deno kapaciteto podatkov tar\xc4\x8do. Pri tem napadu je podatkov bistveno ve\xc4\x8d kot pri DoSu saj ve\xc4\x8d ra\xc4\x8dunalnikov po\xc5\xa1lje ve\xc4\x8d podatkov kot eden. _NEWLINE_Skica DDoS napada na tar\xc4\x8do._NEWLINE_                            Heker_NEWLINE_                              |_NEWLINE_                  ____________|______________NEWLINE_                  |     |          |       |_NEWLINE_                Zombi Zombi       Zombi   Zombi_NEWLINE_                  |     |          |       |_NEWLINE_                  |     |          |       |_NEWLINE_                  |__   |__      __|     __|_NEWLINE_                     \\     \\    /       / _NEWLINE_                      \\____TvojPC______/'